Espírito Santo osariigi lipp

Espírito Santo osariigi lipp on Brasiilia osariigi Espírito Santo lipp.

Lipp on trikoloor, mille värvid on ülalt alla helesinine, valge ja roosa. Valgel väljal on helesinine kaarekujuline suurtähtedes kiri "Trabalha e Confia", mis tähendab '[Espírito Santo osariik] töötab ja usaldab [Jumalat]', mis tuleneb jesuiitide motost "tööta, nagu kõik oleneks sinust, ja usalda, nagu kõik oleneks Jumalast". Selle valis lipule Jerônimo de Sousa Monteiro, kes oli osariigi kuberner 1908–1912.

Espírito Santo
Brasiilia lipud